กกจ.เตือน บ.นำเข้า แรงงาน ฝืน ก.ม.ยึดใบอนุญาต
อธิบดี กกจ.เผยเล็งจัดระเบียบบริษัทนำเข้าแรงงานต่างด้าว ห้ามเป็นนายจ้างโดยตรง ใครฝ่าฝืนกฎหมายยึดใบอนุญาต,เมื่อวันที่ 12 เม.ย.59 นายอารักษ์ พรหมณี อธิบดีกรมการจัดหางาน (กกจ.) กระทรวงแรงงาน กล่าวถึงแนวทางการแก้ปัญหาบริษัทจัดหางาน ซึ่งนำเข้าแรงงานต่างด้าวและแจ้งจดทะเบียนเป็นนายจ้าง ก่อนจะส่งแรงงานไปทำงานเป็นลักษณะแรงงานรับเหมาช่วง (ซับคอนแทรก) ในจังหวัดต่างๆ ว่า จากกรณีที่ผ่านมาพบปัญหาแรงงานต่างด้าวถูกยึดหนังสือเดินทาง (พาสปอร์ต) และไม่ได้ทำสัญญาจ้างกับบริษัทที่ขอโควตานำเข้าแรงงานต่างด้าว แต่กลับต้องทำสัญญากับบริษัทจัดหางานแทน ซึ่งถือว่าไม่ถูกต้อง ,ดังนั้น กกจ.จึงจะตรวจสอบบริษัทจัดหางานที่นำเข้าแรงงานต่างด้าวทั้งหมดย้อนหลังว่ามีบริษัทกี่แห่งที่เข้าข่ายลักษณะนี้ รวมถึงจำนวนแรงงานต่างด้าวที่บริษัทจัดหางานจดเป็นลูกจ้างมีกี่คน หากพบ กกจ.จะเข้าช่วยเหลือโดยเปลี่ยนนายจ้างให้กับแรงงานต่างด้าว เนื่องจากถือว่าเป็นการกระทำผิดสัญญาจ้าง และตนในฐานะนายทะเบียนจัดหางานกลาง จะใช้อำนาจสั่งพักหรือเพิกถอนใบอนุญาตบริษัทจัดหางานเหล่านี้ ตามฐานความผิด นอกจากนี้จะเชิญบริษัทที่รับแรงงานต่างด้าวเข้าทำงานในลักษณะซับคอนแทรกมาพูดคุย เพื่อขอความร่วมมือให้ทำสัญญาจ้างกับแรงงานต่างด้าวโดยตรง ไม่ผ่านบริษัทจัดหางาน,นายอารักษ์ กล่าวต่อว่า ยอมรับว่าปัจจุบันไม่มีกฎหมายควบคุมโดยตรง กกจ.ได้จัดทำร่างพระราชกำหนด (พ.ร.ก.) การนำคนต่างด้าวเข้ามาทำงานกับนายจ้างในประเทศ พ.ศ.  เพื่อให้มีมาตรการควบคุมการนำเข้าแรงงานต่างด้าวเข้ามาทำงานกับนายจ้างในไทย โดยมีสาระสำคัญให้แรงงานต่างด้าวทำสัญญาจ้างโดยตรงกับสถานประกอบการที่ทำงาน โดยบริษัทจัดหางานห้ามทำสัญญาจ้างกับแรงงานต่างด้าวโดยตรง กำหนดความรับผิดชอบที่บริษัทจัดหางานและสถานประกอบการต้องมีต่อแรงงานต่างด้าวที่นำเข้ามา จนกระทั่งหมดสัญญาจ้างและเดินทางกลับประเทศต้นทาง และกำหนดโทษสำหรับบริษัทจัดหางาน โดยการพักใช้หรือเพิกถอนใบอนุญาต ทั้งนี้ ได้มีการเสนอร่าง พ.ร.ก.ดังกล่าวต่อคณะรัฐมนตรี (ครม.) แล้วซึ่งครม.รับหลักการ แต่มีมติให้ส่งไปยังคณะกรรมการกฤษฎีกา เพื่อพิจารณารายละเอียดเนื้อหาอีกครั้ง
กกจ.เล็งจัดระเบียบบริษัทนำเข้าแรงงานต่างด้าว ห้ามเป็นนายจ้างโดยตรง ใครฝ่าฝืนกฎหมายยึดใบอนุญาต
แรงงาน,แรงงานต่างด้าว,กกจ.,อารักษ์ พรหมณี,บริษัทจัดหางาน,นำเข้าแรงงานต่างด้าว,จดทะเบียนลูกจ้าง,เพิกถอนใบอนุญาต,แรงงานพม่า,นายจ้าง,ลูกจ้าง,อธิบดี กกจ.,ก.แรงงาน,ข่าว,ข่าวการเมือง,ไทยรัฐออนไลน์